
סדר היום: צו תעריף המכס והפטורים ומס קניה על טובין (תיקון מס' 9), התשס"ז-2006, (תחליפי אבקות חלב ומוצרי חלב אחרים)

נכחו:

חברי הוועדה:

יעקב ליצמן - היו"ר

חיים אורון

אבישי ברוורמן

אלחנן גלזר

אבשלום וילן

דב חנין

דוד טל

שלי יחימוביץ

אמנון כהן

סטס מיסז'ניקוב

ראובן ריבלין

מוזמנים:
ראובן פסח


- ממונה היטלי היצף, משרד התעשייה, המסחר והתעסוקה

אורלי רוטברט


- משרד התעשייה, המסחר והתעסוקה

עו"ד איתן טפר


- משרד התעשייה, המסחר והתעסוקה

עו"ד עקיבא באום
- יועץ משפטי של היחידה להיטלים, משרד התעשייה, המסחר והתעסוקה

יוסי שבת


- כלכלן, אגף המידע, משרד הבינוי והשיכון

מאיר בראל
- סמנכ"ל ומנהל איגוד תעשיות מוצרי בנייה וצריכה, התאחדות התעשיינים

אברהם זיו


- מנכ"ל מטבחי "זיו"

נורית פייביש יוסף

- כלכלנית, התאחדות התעשיינים

ישראל חזקיה


- התאחדות התעשיינים

עו"ד גיל נדל


- איגוד לשכות המסחר

יוסי גורדון


- מנכ"ל התאחדות הקבלנים והבונים בישראל

קובי בוזו


- משרד האוצר

לירון תמיר


- כלכלן המועצה לענף החלב, משרד החקלאות ופיתוח הכפר

ייעוץ משפטי:
שגית אפיק 

יועצת כלכלית:
סמדר אלחנני

מנהל הוועדה:
טמיר כהן
רשמת פרלמנטרית:


יפה קרינצה

צו תעריף המכס והפטורים ומס קניה על טובין (תיקון מס' 9), התשס"ז-2006 (תחליפי אבקות חלב ומוצרי חלב אחרים)

היו"ר יעקב ליצמן:


אנחנו עוברים לצו תעריף המכס והפטורים ומס קניה על טובין (תיקון מס' 9), התשס"ז-2006 (תחליפי אבקות חלב ומוצרי חלב אחרים)

קובי בוזו:

זה צו שבא להעלות את המכס על תחליפי חלב. היום יש מכסים של מאות אחוזים על מוצרי החלב; 160% על אבקות חלב, על גבינות 143%, ועל תחליפי חלב יש מס של 11% בלבד. היום מספיק ששמים בגבינה מוצר צמחי, כמו חלבון, שמהווה עד 10% מהמוצר, זה הופך להיות תחליף חלב או גבינה, והמכס הופך להיות של 11%. אנחנו רוצים להעלות את המכס, אבל התברר שאנחנו יכולים להעלות עד גובה של 25%, כי זאת הקבילה שלנו מול ה-WTO. לכן, אנחנו מבקשים להעלות את המכס עד 25%.

היו"ר יעקב ליצמן:

יש הערות?

סמדר אלחנני:

הזכרת יבוא של חלב ומוצריו הלא תחליפיים. יש הסכמים עם האיחוד האירופי. ישראל במעמד של associate, אבל יש לה הסכמים לתהליך של ליברליזציה ביבוא החקלאי. איפה זה עומד עכשיו? זה נמשך גם לעתיד?

קובי בוזו:

כל הזמן בוחנים הפחתות של מכסים, גם על מוצרי חלב וגם על מוצרי חקלאות אחרים. יש לנו הסכמים מול ה-WTO ומול הקהילה האירופית. אנחנו עומדים בהם, זה עבר בדיקה לא מזמן. 

היו"ר יעקב ליצמן:

מי בעד צו תעריף המכס והפטורים ומס קניה על טובין (תיקון מס' 9), התשס"ז-2006 (תחליפי אבקות חלב ומוצרי חלב אחרים)?

הצבעה

בעד - 9

נגד - אין

נמנעים – אין

אושר

היו"ר יעקב ליצמן:


תודה רבה, הצו אושר. 
